== Karriere ==
Han var søn af [[byskriver]] i [[Svendborg]] og [[herredsskriver]] i [[Sunds Herred|Sunds]] og [[Gudme Herred]]er [[Christian Julius Frederik August Moltke]] (18. december 1787 – 9. november 1845) og Catharine Margrethe Dorothea f. Colding (d. 13. august 1873), blev [[1839]] student fra [[Sorø Akademi]], [[1846]] [[juridisk kandidat]], samme år [[volontær]] i [[Rentekammeret]], overgik [[1848]] derfra til [[Finansministeriet]], tog [[1853]] slesvigsk juridisk eksamen, ansattes samme år som kancellist i [[Ministeriet for Hertugdømmet Slesvig]], blev [[1855]] [[fuldmægtig]] sammesteds, udnævntes [[1856]] til 1. ekspeditionssekretær i [[Ministeriet for Monarkiets fælles indre Anliggender]], men stilledes [[1858]], da dette ministerium ophævedes, til rådighed for Finansministeriet. [[1859]] beskikkedes han, der i flere år ved siden af sin egentlige embedsgerning havde fungeret som [[fuldmægtig]] på [[Københavns Amt (før 1970)|Københavns Amts]] kontor, til [[herredsfoged]] i [[Vis Herred|Vis]] og [[Ugle Herred]]er i [[Flensborg Amt]], hvorfra han [[1864]] fjernedes af den preussisk-østrigske civiløvrighed. Det følgende år konstitueredes han, og [[1866]] fik han fast ansættelse som [[byfoged]] og byskriver i [[Sæby]] samt [[herredsfoged]] og skriver i [[Dronninglund Herred]]. [[1868]] blev han tillige [[borgmester]] i Sæby, og fra [[1880]] til sin død, 21. november 1886, var han amtmand over [[Hjørring Amt]]. 1856 blev han [[kammerjunker (titel)|kammerjunker]] og [[1882]] [[kammerherre]]. [[18. august]] [[1871]] blev han [[Dannebrogordenen|Ridder af Dannebrog]].
Historie